CELEX: 32016D2065
Language: lv
Date: 2016-11-24 00:00:00
Title: Komisijas Īstenošanas lēmums (ES) 2016/2065 (2016. gada 24. novembris) par dažiem aizsardzības pasākumiem sakarā ar ļoti patogēno H5N8 apakštipa putnu gripu Dānijā (izziņots ar dokumenta numuru C(2016) 7737) (Dokuments attiecas uz EEZ )

25.11.2016   
            
            
               LV
            
            
               Eiropas Savienības Oficiālais Vēstnesis
            
            
               L 319/65
            
         KOMISIJAS ĪSTENOŠANAS LĒMUMS (ES) 2016/2065
   (2016. gada 24. novembris)
   par dažiem aizsardzības pasākumiem sakarā ar ļoti patogēno H5N8 apakštipa putnu gripu Dānijā
   
      
         (izziņots ar dokumenta numuru C(2016) 7737)
      
   
   (Autentisks ir tikai teksts dāņu valodā)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   tā kā:
   
               (1)
            
            
               Putnu gripa ir vīrusa izraisīta putnu, tostarp mājputnu, infekcijas slimība. Inficēšanās ar putnu gripas vīrusu mājputniem izraisa divus galvenos minētās slimības veidus, kas atšķiras virulences ziņā. Slimības mazpatogēnā forma izraisa tikai vieglus simptomus, toties ļoti patogēnajai formai lielākajā daļā mājputnu sugu ir ļoti augsta mirstība. Šī slimība var nopietni ietekmēt mājputnu audzēšanas rentabilitāti.
            
         
               (2)
            
            
               Lai gan ar putnu gripu galvenokārt sirgst putni, zināmos apstākļos dažkārt arī cilvēkiem gadās inficēties ar šīs slimības izraisītājvīrusu.
            
         
               (3)
            
            
               Putnu gripas uzliesmojuma gadījumā ir risks, ka slimības ierosinātājs varētu pārsviesties uz citām saimniecībām, kurās ir mājputni vai citi nebrīvē turēti putni. Tādējādi dzīvu mājputnu vai citu nebrīvē turētu putnu vai to produktu tirdzniecībā tas var izplatīties no dalībvalsts uz dalībvalsti un uz trešām valstīm.
            
         
               (4)
            
            
               Padomes Direktīva 2005/94/EK (3) paredz konkrētus profilaktiskus pasākumus putnu gripas uzraudzībai un agrīnai noteikšanai un minimālos kontroles pasākumus, kas piemērojami minētās slimības uzliesmojuma gadījumā mājputnu vai citu nebrīvē turētu putnu vidū. Minētā direktīva paredz aizsardzības zonas un uzraudzības zonas izveidi ļoti patogēnās putnu gripas uzliesmojuma gadījumā.
            
         
               (5)
            
            
               Dānija Komisijai paziņoja par ļoti patogēnās H5N8 apakštipa putnu gripas uzliesmojumu saimniecībā, kura atrodas minētās valsts teritorijā un kurā ir mājputni vai citi nebrīvē turēti putni, un veica saskaņā ar Direktīvu 2005/94/EK vajadzīgos pasākumus, ieskaitot aizsardzības zonas un uzraudzības zonas izveidi.
            
         
               (6)
            
            
               Komisija ir pārbaudījusi pasākumus, ko Dānija veikusi atbilstoši Direktīvai 2005/94/EK, un atzīst, ka minētās dalībvalsts kompetentās iestādes noteiktās aizsardzības zonas un uzraudzības zonas robežas atrodas pietiekami tālu no visām saimniecībām, kurās bija apstiprināts slimības uzliesmojums.
            
         
               (7)
            
            
               Lai novērstu nevajadzīgus tirdzniecības traucējumus Savienībā un nepieļautu, ka trešās valstis liek nepamatotus tirdzniecības šķēršļus, ir nepieciešams īsā laika posmā sadarbībā ar Dāniju Savienības līmenī aprakstīt minētajā dalībvalstī noteikto aizsardzības zonu un uzraudzības zonu.
            
         
               (8)
            
            
               Līdz ar to šā lēmuma pielikumā būtu jāapraksta Dānijas aizsardzības zona un uzraudzības zona, kurās piemēro Direktīvā 2005/94/EK paredzētos pasākumus, un būtu jānosaka šādas reģionalizācijas ilgums.
            
         
               (9)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Dānija nodrošina, ka aizsardzības zonā un uzraudzības zonā, kas izveidotas saskaņā ar Direktīvas 2005/94/EK 16. panta 1. punktu, ir iekļauti vismaz tie apgabali, kuri kā aizsardzības zona un uzraudzības zona ir norādīti šā lēmuma pielikuma A un B daļā.
   2. pants
   Šo lēmumu piemēro līdz 2017. gada 31. janvārim.
   3. pants
   Šis lēmums ir adresēts Dānijas Karalistei.
   
      Briselē, 2016. gada 24. novembrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 395, 30.12.1989., 13. lpp.
   
   
      (2)  OV L 224, 18.8.1990., 29. lpp.
   
   
      (3)  Padomes 2005. gada 20. decembra Direktīva 2005/94/EK, ar ko paredz Kopienas pasākumus putnu gripas kontrolei un atceļ Direktīvu 92/40/EEK (OV L 10, 14.1.2006., 16. lpp.).
   
      PIELIKUMS
      A DAĻA
      Lēmuma 1. pantā minētā aizsardzības zona:
      
                  Valsts ISO kods
               
               
                  Dalībvalsts
               
               
                  Kods
                  (ja pieejams)
               
               
                  Nosaukums
               
               
                  Datums, līdz kuram piemēro, saskaņā ar Direktīvas 2005/94/EK 29. pantu
               
            
                  DK
               
               
                  Dānija
               
               
                   
               
               
                  Aptvertais apgabals:
               
               
                   
               
            
                   
               
               
                   
               
               
                  02217
               
               
                  Tās Helsingør pašvaldības daļas (ADNS kods 02217), kas atrodas 3 km rādiusā no centra, kura GPS koordinātas ir N56.0739 E12.5144.
               
               
                  13.12.2016.
               
            B DAĻA
      Lēmuma 1. pantā minētā uzraudzības zona:
      
                  Valsts ISO kods
               
               
                  Dalībvalsts
               
               
                  Kods
                  (ja pieejams)
               
               
                  Nosaukums
               
               
                  Datums, līdz kuram piemēro, saskaņā ar Direktīvas 2005/94/EK 31. pantu
               
            
                  DK
               
               
                  Dānija
               
               
                   
               
               
                  Aptvertais apgabals:
               
               
                   
               
            
                   
               
               
                   
               
               
                  02210
                  02217
                  02270
               
               
                  To Helsingør, Gribskov un Fredensborg pašvaldības daļu teritorija, kas atrodas aiz apgabala, kurš aprakstīts aizsardzības zonā, un 10 km rādiusā no centra, kura GPS koordinātas ir N56.0739 E12.5144.
               
               
                  22.12.2016.
               
            
                   
               
               
                   
               
               
                  02217
               
               
                  Tās Helsingør pašvaldības daļas (ADNS kods 02217), kas atrodas 3 km rādiusā no centra, kura GPS koordinātas ir N56.0739 E12.5144.
               
               
                  14.12.2016.–22.12.2016.